**Procesverbal nga dëgjimi buxhetor me kryetarë e bashkësive lokale dhe të fshatrave të komunës së Ferizajt.**

Me datën 24 korrik 2025 është mbajtur dëgjimi I tetë buxhetor me kryetarë e bashkësive lokale dhe të fshatrave në Komunën e Ferizajt, në kuadër të procesit të hartimit të buxhetit komunal për vitin 2026.

Hapjen e këtij takimi e ka bërë drejtori i Drejtorisë së infrastrukturës z.Meriton Hajdini, i cili theksoi rëndësinë e këtyre dëgjimeve, duke i cilësuar si mekanizma të nevojshëm për identifikimin dhe trajtimin e çështjeve me të cilat përballen qytetarë në nivel vendi në komunën e Ferizajt.

“Këto takime kanë rëndësi shumë të madhe, me vet faktin që po diskutohen dhe trajtohen tema të ndryshme në mënyrë që të vijmë deri tek zgjidhja e problemeve. Kontributi juaj është i domosdoshëm për të ndërtuar një infrastruktur më të mirë dhe cilësor për qytatarët u shpreh z.Hajdini.

Pas fjalës hyrëse të drejtorit, fjala ju kaloi të pranishmëve.

Sadik Qerimi- nga fsh Koshare- pyeti se kurë do të përfundojnë rrugicat në këtë fshat, si dhe kërkoi të shtrohet trotuar nga fsh,Koshare deri në Ferizaj, të bëhet ndarja e malit në mënyrë që të intervenojne zjarrfikësat, dhe të bëhet rregullimi i lumit të fshatit tonë.

* Zymer Berisha- nga fsh,Mirosalë- kërkoi rregullimin e rrugës Cakaj rreth tokave bujqësore dhe të bëhën me zhavor, të bëhët rregullimi i rrugës e cila e lidhe me fsh, Zllatarë, tretuarin e rrugës kryesore kah lagjja e bytyqve, kanalizmin, rregullimin e ndriqimit publik në rrugët kryesore si dhe rishikimin e shkollës së vjeter.
* Veli Osmani- fsh,Sazli- kërkoi të bëhet rregullimin e tretuareve, ndriqimin publik deri tek shkolla, rregullimin e lumit si dhe të stadiumit.
* Sabedin Mustafa- fsh Pleshinë- kërkoi ndërtimin e një qerdheje, rregullimin e rrethrrotullimit te rruga Zaskok- Nerodime, shtrimin e rrugës që lidhet me Sherret, rruga që shkonë mes Kurtaliqëve dhe Manastirc.
* Astrit Rexhepi- fsh.Muhoc – kërkoi rregullimin e rrugicave, rregullimin e rrethit te pazari, rregullimin e urës, riparimin e rregës kryesore, rregullimin e kanalizimit të shkollës, riparimin e fushës sportive, ndriqimin publik si dhe ujësjellsin e fshatit.
* Xhevdet Dema- fsh. Manastirc- kërkoi rregullimin e shkollës, fusha sportive, kanalizmin e fshatit, vendosjen e pritorëve për autobus, vendosjen e trotuareve.
* Fetah Bytyqi- fsh, Vjeter- kërkoi të sigurohet një linjë e autobuseve, rregullimin e rrugës kryesore.
* Shaban Ugëzmajli- Zona 8- kërkoi pastrimin e lumit Nerodime nga ura e Islamit deri te ura e Dudit. Vendosjen e kamerave , rregullimin pusetave ne rrugen e Nerodimes.
* Njazi Behluli- fsh Talinoc i Muhaxherve- kërkoi pastrimin e kanalit e të reshurave.
* Visar Islami – fsh Talinoc i Jerlive – kërkoi rregullimin e rrugicave, të tretuareve, ujësjellsin, rregullimin e urës tek fsh Muhoc, palester sportive, kanalizimin etj.

Gjatë këtij takimi, kryatarë paten mundësinë të paraqesë kërkesat dhe rekomandimet e tyre në lidhje me përmirësimin infrastrukturs në zonat e qytetit dhe fshatrave, ngritjen cilësisë në punë etj.

Procesmbajtëse

Xhelal Topalli